Document ID: 32006R0945

KOMISIJAS REGULA (EK) Nr. 945/2006
(2006. gada 26. jūnijs),
ar ko groza Regulu (EK) Nr. 1342/2003 par īpašiem sīki izstrādātiem noteikumiem ievešanas un izvešanas atļauju sistēmas piemērošanai attiecībā uz labību un rīsiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1), un jo īpaši tās 10. panta 2. punktu,
tā kā:
(1)
Regulas (EK) Nr. 1785/2003 11.a un 11.c pantā ir noteikti mehānismi periodiskai ievedmuitas nodokļa aprēķināšanai un noteikšanai attiecībā uz lobītiem rīsiem ar KN kodu 1006 20 un pilnīgi vai daļēji slīpētiem rīsiem ar KN kodu 1006 30.
(2)
Lai šo mehānismu darbību netraucētu neatbilstoši ievešanas atļauju pieteikumi, Komisijas Regulā (EK) Nr. 1342/2003 (2) ir jānosaka pietiekami augsta nodrošinājuma likme ievešanas atļaujām attiecībā uz lobītiem rīsiem un daļēji vai pilnīgi slīpētiem rīsiem.
(3)
Tādēļ attiecīgi jāgroza Regula (EK) Nr. 1342/2003.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1342/2003 12. pantā iekļauj šādu aa) punktu:
“aa)
atkāpjoties no a) apakšpunkta, EUR 30 par tonnu attiecībā uz ievešanas atļaujām produktiem ar KN kodu 1006 20 un 1006 30.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 26. jūnijā

Labels: 3
17